Jan Kokla

Jan Kokla (tež Kokula;  Johann Kockel; * 26. decembra 1798Křćenska kniha Njebjelčanskeje wosady; posledni zapisk lěta 1798 w Njebjelčicach, † 3. januara 1865 runje tam) bě serbski wulkobur a gmejnski předstejer w Njebjelčicach kaž tež wjednik burskeho hibanja za čas rewolucije 1848/49.

Narodźi so jako syn Njebjelčanskeho bura Mikławša Kokle a jeho mandźelskeje Madleńki. Wot 1835 do 1851 skutkowaše jako zapósłanc burskeho stawa w Hornjołužiskim prowincionalnym sejmiku w Budyšinje a zasadźowaše so za prawa burskeje ludnosće. Za čas rewolucije běše wjednik serbskich klóšterskich burow a 4. nowembra 1848 wuzwolichu jeho za předsydu Njebjelčanskeho serbskeho towarstwa. Pod jeho wjednistwom přistupi tute Zjednoćenym serbskim towarstwam, kotrež dyrbjachu so pak krótko po tym zaso rozpušćić.

Kokla bě wot 1850 z čłonom Maćicy Serbskeje.

 Žórło 

 Nóžki 

Kategorija:Muž
Kategorija:Rodź. 1799
Kategorija:Zemr. 1865
Kategorija:Serb
Kategorija:Bur
Kategorija:Wosoba (Njebjelčicy)